Il-Kummissjoni Ewropea - Stqarrija għall-istampa Insaħħu l-SMEs fis-setturi kulturali u kreattivi: Il-Kummissjoni Ewropea u l-Fond Ewropew tal-Investiment (FEI) iniedu skema ta' garanzija ġdida Brussell, it-30ta' gunju 2016 L-inizjattiva tal-lum tippermetti lill-FEI jipprovdi garanziji u kontrogaranziji, mingħajr ħlas, lill- intermedjarji finanzjarji magħżula sabiex ikunu jistgħu jipprovdu aktar finanzjament b'dejn lil intraprendituri fl-arena kulturali u kreattiva. Il-banek kummerċjali/tal-imnut, il-banek promozzjonali u intermedjarji finanzjarji oħra li jibbenefikaw mill-garanzija ta' €121 miljun ser jappoġġaw aktar minn 10,000 ta' SMEs f'firxa wiesgħa ta' setturi bħas-settur awdjoviżiv (inklużi l-films, it-televiżjoni, l-animazzjoni, il-videogames u l-multimedja), il-festivals, il-mużika, il-letteratura, l-arkitettura, l- arkivji, il-libreriji u l-mużewijiet, is-snajja' artistiċi, il-wirt kulturali, id-disinn, l-arti tal-ispettaklu, il- pubblikazzjoni, ir-radju u l-arti viżiva. L-istrument finanzjarju, stabbilit taħt Ewropa Kreattiva– il-programm prinċipali tal-UE dedikat għas- setturi kulturali u kreattivi, se jitmexxa mill-FEI f'isem il-Kummissjoni Ewropea. L-SMEs Ewropej għandhom jibbenefikaw sa minn kmieni t-tmiem din is-sena. Il-Kummissarju għall-Ekonomija u s-Soċjetà Diġitali Günther H. Oettinger laqa' l-iniżjattiva varata llum: "Imħuħ u kumpaniji kreattivi għandhom bżonn jesperimentaw u jieħdu r-riskju biex jirnexxu, għas-soċjetà tagħna u għall-ekonomija tagħna. Aħna qed ngħinuhom jiksbu self bankarju li normalment ma jingħatalhomx." Id-Deputat Uffiċjal Kap Eżekuttiv, Roger Havenith, qal: "Li ngħinu lin-negozju jikber u jaċċessa soluzzjonijiet ta' finanzjament ibbażati fuq is-suq hija prijorità għolja fl-aġenda tal-Kummissjoni Ewropea. Li nipprovdu protezzjoni fuq ir-riskju tal-kreditu u l-bini tal-kapaċità għall-fornituri finanzjarji huma żewġ ingredjenti essenzjali fir-riċetta għal iżjed appoġġ finanzjarju għall-SMEs fis- setturi kulturali u kreattivi. Il-Faċilità ta' Garanzija tas-Settur Kulturali u Kreattiv li qed niffirmaw illum se tgħin lill-SMEs mill-arena tal-films sa dik tal-festivals, minn dik tal-mużika sa dik tal- mużewijiet fl-Ewropea kollha li jibdew u jiżviluppaw." Is-setturi kulturali u kreattivi jirrappreżentaw aktar minn 7 miljun impjieg fl-UE u huma responsabbli għal 4.2 % tal-PDG tal-UE (sors). L-aċċess għall-finanzi jista' jkun diffiċli għal dawn is-setturi, prinċipalment minħabba n-natura intanġibbli tal-assi u l-kollateral tagħhom, id-daqs limitat tas-suq, l-inċertezza fid-domanda, u n-nuqqas ta' għarfien espert min-naħa tal-intermedjarji finanzjarji biex jiġu indirizzati l-ispeċifiċitajiet tas-setturi. Il-Faċilità l-ġdida ta' Garanzija tas-Setturi Kulturali u Kreattivi tinkludi attivitajiet ta' bini tal-kapaċità għall-intermedjarji finanzjarji, biex b'hekk ikollhom għarfien espert speċifiku dwar l-elementi ewlenin ta' dawn is-setturi (eż. mudelli ta' negozju speċifiċi u valutazzjoni tar-riskju tal-kreditu fis-setturi). Il-bini tal-kapaċità se jiġi pprovdut permezz ta' (a) it-tisħiħ tal-kapaċità tal-fornitur(i) magħżula mill-FEI (eż. kumpanija ta' konsulenza speċjalizzata fil-mod kif jaħdmu setturi kulturali u kreattivi) wara sejħa miftuħa għall-offerti. Dan it-taħriġ se jkun bla ħlas għall-intermedjarji finanzjarji. Fil-jiem li ġejjin, il-FEI se jniedi sejħa għal espressjoni ta' interess li għaliha se jkunu jistgħu japplikaw l-istituzzjonijiet finanzjarji eliġibbli (banek, istituzzjonijiet ta' garanzija, fondi eċċ.). Wara proċess tal-għażla approfondit, il-FEI se jagħżel l-intermedjarji finanzjarji li mbagħad se jkunu jistgħu jqiegħdu l-finanzjament ġdid għad-dispożizzjoni tal-SMEs fis-setturi kollha. L-intermedjarji finanzjarji se jkollhom jirrapportaw fid-dettall dwar il-prodotti finanzjarji li se jipproponu lill-SMEs u l-użu tagħhom. L-inizjattiva tal-lum hija parti mill-isforzi tal-Kummissjoni biex tappoġġa l-investiment u tagħmel użu iktar intelliġenti ta' riżorsi finanzjarji ġodda u eżistenti, li huwa l-għan tal-Pjan ta' Investiment għall-Ewropa. Din tikkumplimenta wkoll il-ħidma mwettqa taħt l-istrateġija tas-Suq Uniku Diġitali li toħloq l-ambjent it-tajjeb għas-setturi kulturali u kreattivi, u b'mod partikolari negozji iżgħar, li tirnexxi fl-era diġitali. Dwar il-Fond Ewropew tal-Investiment (FEI) Il-missjoni ċentrali tal-Fond Ewropew tal-Investiment (FEI) hija li jappoġġa lin-negozji mikro, żgħar u medji (SMEs) fl-Ewropa billi jgħinhom jiksbu aċċess għall-finanzi. Il-FEI ifassal u jiżviluppa kapital ta' riskju u tkabbir, garanziji u strumenti ta' mikrofinanzjament li jimmiraw speċifikament għal dan is-settur tas-suq. F'dan ir-rwol, il-FEI jrawwem l-objettivi tal-UE b'appoġġ għall-innovazzjoni, ir- riċerka u l-iżvilupp, l-intraprenditorija, it-tkabbir, u l-impjiegi. Il-Faċilità ta' Garanzija tas-Settur Kulturali u Kreattiv u l-Ewropa Kreattiva Imwaqqaf taħt il-fergħa transsettorjali tal-programm Ewropa Kreattiva, dan l-istrument finanzjarju ġdid huwa l-ewwel b'ambitu wiesa' bħal dan fis-setturi kulturali u kreattivi. Dan għandu l-istess għan bħall-SME Window tal-Fond Ewropew għall-Investimenti Strateġiċii (FEIS), li li jmexxi l-Pjan ta' Investiment għall-Ewropa: Iż-żieda tas-self lill-SMEs sabiex iżidu l-attivitajiet tagħhom.. L-Ewropa Kreattiva huwa programm ta' 7 snin (2014–2020) maħsub biex jagħti appoġġ lill-atturi tal- oqsma kreattivi u kulturali. Dan għandu baġit ta' €1.46 biljun għal kemm idum il-perjodu. Huwa magħmul mill-programm MEDIA li jgħin l-iżvilupp u d-distribuzzjoni tax-xogħlijiet awdjoviżivi Ewropej, il-programm Kultura, li jappoġġa inizjattivi tas-settur tal-kultura li jippromwovu, pereżempju, il-kooperazzjoni transkonfinali u t-traduzzjoni letterarja, u x-xejriet transettorjali. L- għan tal-Ewropa Kreattiva huwa li jippromwovi d-diversità kulturali, jinkoraġġixxi ċ-ċirkolazzjoni tal- kultura u l-kreattività Ewropea u jsaħħaħ il-kompetittività tas-setturi kulturali u kreattivi. Għal aktar informazzjoni Mistoqsijiet u Tweġibiet Kuntatti mal-istampa: Mistoqsijiet ġenerali mill-pubbliku: Europe Direct bit-telefown fuq 00 800 67 89 10 11 jew bl - e-mail
Extracted from Insa__u_l-SMEs_fis-setturi_kulturali_u_kreattivi__Il-Kummissjoni_Ewropea_u_l-Fond_Ewropew_tal-Investiment__FEI__iniedu_skema_ta__garanzija__dida.pdf